

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  Πέμπτη, 03 Οκτωβρίου 2024 Αριθ. Πρωτ.: 21973 |
| **ΝΟΜΟΣ ΘΕΣΣΑΛΟΝΙΚΗΣ** **ΔΗΜΟΣ ΔΕΛΤΑ****Διεύθυνση Κοινωνικής Προστασίας, Δημόσιας Υγείας, Παιδείας, Πολιτισμού & Αθλητισμού**Τμήμα : Αθλητισμού Πληροφορίες : Θεοχαρίδου ΕλένηΤηλέφωνο : 2310797175e-mail : **a.politismou@dimosdelta.gr** | **ΔΗΜΟΣ ΔΕΛΤΑ** |

**ΑΝΑΚΟΙΝΩΣΗ(περίληψη)**

**Για την πρόσληψη Τεσσάρων (4) ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ με σύμβαση εργασίας Ιδιωτικού Δικαίου Ορισμένου Χρόνου, διάρκειας έως 8 μηνών, για τα Προγράμματα Άθλησης για Όλους περιόδου 2024-2025**

**Ο Αντιδήμαρχος**

 **Αθλητισμού Δήμου Δέλτα**

Το τμήμα Πολιτισμού, Νεολαίας και Αθλητισμού του Δήμου Δέλτα ως φορέας υλοποίησης των προγραμμάτων Άθληση για Όλους (ΠΑγΟ) 2024-2025 σε συνεργασία με την Γενική Γραμματεία Αθλητισμού(Γ.Γ.Α.) του Υπουργείου Πολιτισμού και Αθλητισμού θα προσλάβει τέσσερις (4) πτυχιούχους Φυσικής Αγωγής, με σύμβαση εργασίας ιδιωτικού δικαίου ορισμένου χρόνου, συνολικής διάρκειας έως και οκτώ (8) μηνών, με ωριαία αποζημίωση.

Ειδικότερα:

|  |  |
| --- | --- |
| **ΚΑΤΗΓΟΡΙΑ- ΕΙΔΙΚΟΤΗΤΑ** | **ΘΕΣΕΙΣ** |
| Π.Φ.Α.Ειδικής Φυσικής Αγωγής | 1 |
| Π.Φ.Αανεξαρτήτου ειδικότητας | 3 |

**Οι υποψήφιοι δεν πρέπει να έχουν κώλυμα κατά το άρθρο 22 του υπαλληλικού κώδικα(καταδίκη, υποδικία, δικαστική αντίληψη, δικαστική απαγόρευση).**

**ΥΠΟΒΟΛΗ ΑΙΤΗΣΗΣ - ΔΙΚΑΙΟΛΟΓΗΤΙΚΩΝ**

Οι ενδιαφερόμενοι ΠΦΑ που επιθυμούν να απασχοληθούν στα Π.Α.γ.Ο. υποβάλλουν υποχρεωτικά **μαζί με το έντυπο αίτησης** (εντός δέκα ημερολογιακών ημερών από την τελευταία ημέρα δημοσίευσης της παρούσας στον τοπικό τύπο)στο γραφείο πρωτοκόλλου του Δήμου Δέλτα. Πληροφορίες στο τηλ. 2310797175 και τα κάτωθι δικαιολογητικά:

**Απαραίτητα Δικαιολογητικά**

1. Βιογραφικό σημείωμα που να αναφέρεται στην προϋπηρεσία στα προγράμματα, στην επιμόρφωση μέσω σεμιναρίων, στην απόκτηση άλλου πτυχίου ή μεταπτυχιακού τίτλου ή ειδικότητας κ.λπ.
2. Υπεύθυνη δήλωση του Ν. 1599/1986 ότι τα στοιχεία που αναφέρονται στην αίτηση και στο βιογραφικό σημείωμα είναι αληθή.
3. Φωτοτυπία πτυχίου Φυσικής Αγωγής, ειδικότητας, μεταπτυχιακού τίτλου ή διδακτορικού διπλώματος ή ισότιμου τίτλου σπουδών της αλλοδαπής αναγνωρισμένου στην Ελλάδα.
4. Σε περίπτωση που ο βαθμός πτυχίου εκφράζεται με αξιολογικό χαρακτήρα θα πρέπει να υποβάλλεται βεβαίωση αναλυτικής βαθμολογίας.
5. Φωτοτυπία της αστυνομικής ταυτότητας.
6. Πιστοποιητικό οικογενειακής κατάστασης.
7. Βεβαίωση του ΟΑΕΔ ότι είναι άνεργος (μέσα στα χρονικά όρια της ανακοίνωσης).
8. Έγγραφα που αποδεικνύουν προϋπηρεσία, όπως: Βεβαιώσεις ή άλλα αποδεικτικά στοιχεία του κυρίου φορέα ασφαλιστικής κάλυψης (μισθολογικές καταστάσεις Ι.Κ.Α. ή άλλων ασφαλιστικών ταμείων) ή βεβαιώσεις ή άλλα αποδεικτικά στοιχεία φορολογικού χαρακτήρα (αποδείξεις παροχής υπηρεσιών, κ.λπ.) ή πιστοποιητικά προϋπηρεσίας θεωρημένα από την Επιθεώρηση Εργασίας και δικαιολογητικά που να αποδεικνύουν όσα αναφέρονται στο βιογραφικό σημείωμα και τα οποία αποτελούν κριτήριο επιλογής.

Και κατά περίπτωση όπου απαιτούνται ή υφίστανται:

1.Έγγραφα που αποδεικνύουν την ιδιότητα του πολυτέκνου ή του γονέα μονογονεϊκής οικογένειας, σύμφωνα με την ισχύουσα νομοθεσία.

2.Αναγγελία άσκησης επαγγέλματος Προπονητή αθλήματος (ων).

 **Ο Αντιδήμαρχος**

**Αθλητισμού**

 **Μπέκας Δημήτριος**